ระเบียบกรมการประกันภัยระเบียบกรมการประกันภัยว่าด้วยการออกเครื่องหมายแทนเครื่องหมายเดิมที่ชำรุดหรือสูญหายพ.ศ.๒๕๔๒ ด้วยการปฏิบัติเกี่ยวกับการออกเครื่องหมายแทนเครื่องหมายเดิมที่ชำรุดหรือสูญหายได้ประกาศมาตั้งแต่ปี๒๕๓๖ จึงเห็นเป็นการสมควรที่จะแก้ไขเพิ่มเติมระเบียบกรมการประกันภัยว่าด้วยการออกเครื่องหมายแทนเครื่องหมายเดิมที่ชำรุดหรือสูญหายให้เหมาะสมกับสภาวะการณ์ปัจจุบัน อธิบดีกรมการประกันภัย จึงออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบกรมการประกันภัยว่าด้วยการออกเครื่องหมายแทนเครื่องหมายเดิมที่ชำรุดหรือสูญหาย พ.ศ. ๒๕๔๒ข้อ ๒[๑]ระเบียบนี้ให้ใช้บังคับตั้งแต่บัดนี้เป็นต้นไปข้อ ๓ ให้ยกเลิก ระเบียบกรมการประกันภัยว่าด้วยการออกเครื่องหมายแทนเครื่องหมายเดิมที่ชำรุดหรือสูญหาย พ.ศ. ๒๕๓๖ ลงวันที่๑๘ พฤษภาคม ๒๕๓๖ และระเบียบกรมการประกันภัย ว่าด้วยการออกเครื่องหมายแทนเครื่องหมายเดิมที่ชำรุดหรือสูญหายและแก้ไขเพิ่มเติม (ฉบับที่ ๒) พ.ศ. ๒๕๓๘ ลงวันที่ ๖ มิถุนายน ๒๕๓๘ข้อ ๔ ในระเบียบนี้เครื่องหมายหมายความว่า เครื่องหมายแสดงว่ามีการประกันความเสียหายสำหรับผู้ประสบภัยจากรถตามพระราชบัญญัติคุ้มครองผู้ประสบภัยจากรถ พ.ศ. ๒๕๓๕ชำรุด หมายความว่าการฉีกขาด การเปรอะเปื้อนหรือการลบเลือนในสาระสำคัญจนอยู่ในสภาพใช้การไม่ได้สูญหาย หมายความว่าการที่เครื่องหมายไป หรือไม่ทราบว่าอยู่ ณ ที่ใด เครื่องหมายแทนหมายความว่า เครื่องหมายแสดงว่ามีการประกันความเสียหายสำหรับผู้ประสบภัยจากรถที่นายทะเบียนออกให้ใหม่แทนเครื่องหมายเดิมที่ชำรุดหรือสูญหายตารางกรมธรรม์หมายความว่า ตารางกรมธรรม์คุ้มครองผู้ประสบภัยจากรถและใบเสร็จรับเงิน หรือ ตารางกรมธรรม์ประกันภัยรถยนต์นายทะเบียนหมายความว่า อธิบดีกรมการประกันภัย หรือผู้ซึ่งอธิบดีกรมการประกันภัยมอบหมายโดยประกาศในราชกิจจานุเบกษาข้อ ๕ การออกเครื่องหมายแทนจะกระทำได้ในเฉพาะกรณีเครื่องหมายชำรุดหรือเครื่องหมายสูญหาย เท่านั้นข้อ ๖ การออกเครื่องหมายแทนจะออกให้เฉพาะเจ้าของรถ ผู้เอาประกันภัยหรือผู้ที่ได้รับมอบหมายโดยยื่นคำขอต่อนายทะเบียนตามหลักเกณฑ์ที่กำหนดในระเบียบกรมการประกันภัยเท่านั้นและการยื่นคำขอในเขตกรุงเทพมหานครให้ยื่นที่สำนักนายทะเบียนคุ้มครองผู้ประสบภัยจากรถ กรมการประกันภัยหรือสำนักงานคุ้มครองผู้เอาประกันภัยเขต ทั้ง ๔ เขตในส่วนภูมิภาคให้ยื่นที่สำนักงานประกันภัยจังหวัดทุกจังหวัดข้อ ๗การขอรับเครื่องหมายแทนให้ยื่นหลักฐานประกอบดังนี้๑)ภาพถ่ายบัตรประจำตัวประชาชนพร้อมรับรองสำเนาถูกต้องหรือหลักฐานอย่างอื่นที่ใช้แทนบัตรประจำตัวประชาชน๒) ตารางกรมธรรม์ประกันภัยหรือสำเนาภาพถ่ายที่แสดงว่ามีการประกันภัยตามพระราชบัญญัติคุ้มครองผู้ประสบภัยจากรถพ.ศ. ๒๕๓๕๓) กรณีที่เครื่องหมายชำรุดเสียหายให้นำเครื่องหมายเดิมมาแสดงประกอบหรือในกรณีที่เครื่องหมายสูญหายให้นำสำเนาหลักฐานการแจ้งความต่อพนักงานสอบสวนมาแสดงประกอบ๔) ในกรณีมอบอำนาจให้ผู้อื่นมากระทำการแทนจะต้องมีหนังสือมอบอำนาจจากผู้เอาประกันภัยและกรณีผู้เอาประกันภัยเป็นนิติบุคคลให้ใช้ภาพถ่ายหนังสือรับรองการจดทะเบียนของบริษัทพร้อมรับรองสำเนาถูกต้องและประทับตราสำคัญของบริษัทและภาพถ่ายบัตรประจำตัวประชาชนของผู้มอบอำนาจและผู้รับมอบอำนาจ หรือหลักฐานอย่างอื่นที่ใช้แทนบัตรประจำตัวประชาชนข้อ ๘ ขั้นตอนการออกเครื่องหมาย๑) ตรวจสอบหลักฐานให้ถูกต้อง๒)ลงรายการในเครื่องหมายและต้นขั้วเครื่องหมายประทับตราข้อความว่าเครื่องหมายแทนไว้ด้านหน้าของเครื่องหมายแล้วเสนอนายทะเบียนลงนามกำกับ๓)ให้ผู้ขอลงลายมือชื่อในต้นขั้วเครื่องหมายพร้อมลงวันที่กำกับ๔) จ่ายเครื่องหมายแทนให้ผู้ขอ๕) จัดทำทะเบียนคุมการออกเครื่องหมายแทนโดยต้องมีรายการดังต่อไปนี้๕.๑) ลำดับที่และวันที่ยื่นคำขอ๕.๒) เลขทะเบียนรถ หรือเลขตัวถังหรือเลขเครื่องรถยนต์๕.๓) บริษัทที่รับประกันภัย และเลขที่กรมธรรม์๕.๔) วันเริ่มต้นและวันสิ้นสุดความคุ้มครอง๕.๕) เลขที่เครื่องหมายเดิม๕.๖) เลขที่เครื่องหมายแทนข้อ ๙ให้ส่งรายงานการออกเครื่องหมายแทนที่มีข้อความตามรายการทะเบียนคุม ในข้อ ๗(๕) ให้สำนักนายทะเบียนคุ้มครองผู้ประสบภัยจากรถเป็นรายเดือน ภายใน ๑๕ วันนับแต่วันสิ้นเดือน ตามแบบรายงานที่กำหนดไว้ท้ายระเบียบนี้ข้อ ๑๐ให้ผู้อำนวยการสำนักนายทะเบียนคุ้มครองผู้ประสบภัยจากรถรักษาการตามระเบียบนี้ประกาศณ วันที่ ๑๑ มกราคม พ.ศ. ๒๕๔๒บรรพตหงษ์ทองอธิบดีกรมการประกันภัยนันทพล/ปรับปรุง๘ธันวาคม ๒๕๔๙[๑]ราชกิจจานุเบกษา.เล่ม ๑๑๖/ตอนที่ ๒๐ง/หน้า ๕๖/๑๑ มีนาคม ๒๕๔๒